MAJAEMAND

Majaemand OÜ lastehoid tegutseb 2012. aasta jaanuarist. Ruumid asuvad kahekorruselise eramaja esimesel korrusel. Asume linna servas, eemal linnakärast ja liiklusmürast. Toidud valmistatakse lastele kohapeal. Maja ümber on mänguala, kus asuvad lastele eakohased atraktsioonid. Vahetus läheduses on heinamaa ja metsatukk, seega saame teha avastusretki loodusesse. Meie tegemisi valvab väljas koer, kellele on eraldatud ka isiklik aiaga piiratud ala. Samuti jookseb ringi triibuline kiisu.

Laste Hoid Peopesal

Koduses keskkonnas laste hoid asub vaikse elamurajooni eramajas. Õues on mängimiseks tagaaed. Lisaks kiikedele ja liivakastile on olemas lõkkease, viljapuud ja peenaramaa. Laps saab kõike aias katsuda, maitsta, ja päris töid kaasa teha. Majas on arsti poolt üle vaadatud lemmikloom kass.

Lisainfot saab <https://www.facebook.com/Laste-Hoid-Peopesal>

Anni Juures

Meie hoiu eesmärgiks on aidata kaasa sotsiaalsete oskuste ja eneseteenindusoskuste arendamisele.

Meie päev möödub nii:

8.15 - kogume päevaks jõudu. HOMMIKUSÖÖK

Hommikune tervitus, erinevad arendavad tegevused ( käelised tegevused, vōimlemine, raamatute uurimine, rahvakalendri tähtpäevade tähistamine jne, )

10.00 - 11.00 - askeldused ōues

11.30 - aitame endal kasvada - LŌUNASÖÖK

12.30 - 15.00 - aitame veel kasvamisele kaasa - TUDUAEG

15.30 - kogume jōudu ōhtuks - ŌHTUOODE

Lōpetame oma päeva sōpradega mōnusasti mängides.

Tasakaalustatud ja lastele sobiva toidu kindlustab meie hoiu lastele Virumaa Suurköök.

<https://www.facebook.com/annijuures/>

Õnnelaps

Usaldage oma laps meile, saate ise rahuliku südamega tööl käia või õppida. Esimesel nädala on hea, kui lapsevanem saab jääda tunniks-kaheks lastehoidu koos lapsega. Lastel on võimalus teiste omavanustega mängida ning kasvada. Väike laste arv ja piisav tähelepanu on olulised iga lapse arengule. Igapäevaselt tegelevad lastega kaks lapsehoidjat, kellel on suured kogemused ning vastav haridus. Õnnelapsed saavad süüa kolm korda päevas. astehoid ostab toitlustusteenust.

Õnnelapse lastehoid tegutseb alates 01.09.2015 a Rakvere kesklinnas Tallinna tn 38 hoovis. Sisehoovi saab Võidu tänava poolsest küljest. Meie ruumid on soojad ja avarad, sisustatud lastehoiu jaoks, et tagada turvaline ning arendav keskkond. Majas on lastel eraldi magamistuba ning suur mängutuba. Maja juures on olemas aiaga piiratud pisikene õueala koos liivakastiga. <https://www.facebook.com/Lastehoid-Õnnelaps-1474056249563936/>

Kauri lasteaia hoiurühmad

<http://www.kaurilasteaed.ee/>